**ÅRSMELDING FOR 2023**

**FINNSNES MISJONSFORSAMLING (FIMIS)**

Styret har dette året bestått av Even Petter Olsen (leder), Alf Tråsdahl (nestleder), Mette Algrøy Syrstadeng (sekretær), Ragnar Falch Gundersen, Benjamin Espeland (styremedlemmer) og Kristin Bakeng Olufsen (varamedlem og kasserer).

Arne Harald Steilbu har vært revisor.

Vi har hatt 9 styremøter og behandlet 83 saker. For det meste har vi møtt hverandre fysisk på Nordborg, men vi har også hatt en dialog på Messenger- gruppa som er opprettet for styret. En vesentlig del av arbeidet til styret er å arrangere søndagsmøtene, men vi drøfter også andre saker. Noen av de konkrete sakene vi har arbeidet med:

Konfirmasjon for 5 konfirmanter og dåp for 2 dåpsbarn. Romjulsfest.

Utarbeidet forslag til vedtektsendringer.

Vi har opprettet Vipps for forsamlingen til bruk for betaling av medlemskap og for evt. tilfeldige arrangement.

Teleslynge og ny datamaskin er kjøpt inn og montert. Det samme er en bukk med plakat på som vi legger ut før hvert møte. Nye stoler er anskaffet til foajeen.

Første møte i vårhalvåret var 8.januar, siste 18.juni. I mars hadde vi møtehelg med Arnfinn Røyland. På høsten startet vi opp igjen 20.august og avsluttet med søndagsmøte 17.desember. Omtrent en gang i måneden har vi møte med nattverd, og på de fleste møtene er det eget opplegg for barna, oftest delt i 2 grupper og noen ganger også ungdomsgruppe. Etter alle møtene er det bevertning som bidrar til at mange blir igjen etter møtet og prater med hverandre. 26.november besøkte vi Metodistkirken i stedet for å ha et eget møte. I stedet for en adventskonsert sang vi julen inn sammen med Fimis- bandet søndag 3.desember. 28.desember kunne vi igjen invitere til romjulsfest.

Forsamlingen hadde pr. 31.desember 41 betalende medlemmer.

De totale gaveinntektene for 2023 er 710 112 kroner, noe som er 33 584 mer enn året før. Fast givertjeneste godskrevet FIMIS og gaveoverføringer til Misjonssambandet sentralt utgjør 631 546. Mye av gavene kommer inn via 28 faste giveravtaler. Vi oppfordrer enda flere til å tegne en avtale om dette!

En trofast søndagsskolegjeng sørger for at barna får forkynning på sine premisser. Et styremedlem, Mette, skal nå prøve å ta over rollen som Stina Smetana- Svensen i mange år har hatt som koordinator for den gruppen.

I året som har gått har vi etter de fleste møtene hatt tilbud om sjelesorg. Det er vi takknemlig for å kunne tilby! Vi har også fordelt bønnelapper for de som går i forsamlingen vår ut blant medlemmene.

Familien Tone og Ole Bjarne Tråsdahl med sine 3 barn Alf Ivar, Benjamin og Caspian er fortsatt misjonærer i Japan.

Det er flott og givende å oppleve at så mange kommer på søndagsmøtene i vår forsamling! Vi i styret ønsker å takke alle som har bidratt på møtene i året som har gått, dere har bidratt til at fellesskapet vårt blir rikt for oss alle. Vi er alle en del av Herrens menighet, og vi har alle en viktig plass hos Han og blant våre brødre og søstre. Takk til Gud vår skaper, Jesus vår frelser og Hellige Ånd vår helliggjører!

Even P. Olsen Alf Tråsdahl

Mette Algrøy Syrstadeng Benjamin Espeland

Ragnar Falch Gundersen Kristin Bakeng Olufsen